Associació d'Amics de la Fosca

Concurs de fotografia
2026-06-15 - 2026-08-14
Nova edició del Concurs de fotografia de La Fosca!
Tant si tens experiència com si simplement t’agrada fer fotos, aquest any tens una nova oportunitat per participar-hi i mostrar el teu talent.
Les fotografies presentades hauran d’emmarcar-se en una de les quatre categories següents:
* 🌈 Els carrers, els mercats i la seva gent
* 🌊 Els camins de ronda
* 🏃 L’esport
* 🦋 El nostre mar
Les imatges hauran de reflectir, de manera creativa i artística, algun aspecte relacionat amb la categoria escollida dins l’àmbit geogràfic del Baix Empordà.
Data límit: 14 d’agost. Els guanyadors s’anunciaran durant el sopar-festa major del 21 d’agost.

Cada participant podrà presentar-se a una sola categoria.
Es podran presentar fins a tres fotografies per participant dins la categoria escollida.
Les fotografies han de ser originals, inèdites i realitzades per la persona participant.
Es permeten ajustos bàsics d’edició, com ara correccions de llum, color, contrast o enquadrament.
No s’acceptaran fotomuntatges ni manipulacions digitals que alterin substancialment la realitat de la imatge.

Requisits tècnics

Les fotografies s’hauran de presentar en format digital.
Els formats admesos són JPEG o PNG.
La resolució mínima requerida serà de 3.000 píxels pel costat més llarg de la imatge.
Cada fotografia haurà d’anar acompanyada d’un títol i d’una breu descripció indicant el lloc on va ser realitzada.

Les fotografies s’hauran d’enviar per correu electrònic a:
info@amicsdelafosca.com
Caldrà indicar:

Nom i cognoms de l’autor o autora.
Telèfon de contacte.
Categoria en què participa.
Comptes de xarxes socials (opcional).

Per cadascuna de les quatre categories s’atorgaran:

1 fotografia finalista.
1 fotografia guanyadora.

En total, seran seleccionades vuit fotografies: quatre guanyadores i quatre finalistes.
Les vuit fotografies seleccionades (quatre guanyadores i quatre finalistes) s’exposaran a l’Hostal La Fosca fins a finals del mes d’agost. Les persones participants mantenen els drets d’autor sobre les seves fotografies. La participació en el concurs implica l’autorització a l’organització per reproduir, exhibir i difondre les imatges presentades amb finalitats relacionades amb el concurs, l’exposició i les activitats de promoció de l’Associació, fent constar sempre el nom de l’autor o autora.
Les bases del concurs estan disponibles aquí.
T’animes a participar?

Festa Major de La Fosca: Sopar i DJ
2026-08-21 21:00 - 23:59 (Europe/Helsinki) | Passeig de La Fosca
